
 DR.30.10.2003 

 

66 

Islam seluruh dunia sekarang ini, yang mencabar kuasa tunggal ataupun kuasa bersama 
Anglo-Amerika. 

 Maka negara-negara di dunia ini, khasnya dunia Islam, kita harap tidak 
terperangkap dalam pergelutan ini, sehingga Islam dijadikan sebagai musuh dan mereka 
yang hendak memperjuangkan semula Islam itu dianggap sebagai militan atau pelampau. 

 Barangkali inilah yang digantikan tempat komunis dahulu, sekarang pemerintah-
pemerintah di mana pun kalau hendak tangkap seseorang, tidak dituduh seseorang itu 
sebagai komunis atau pro-komunis kerana ideologi itu sudah lupus.  Tetapi dianggap 
sekarang pro-Islam, atau militan Islam, atau pelampau.  Maka tertangkaplah mereka ini di 
seluruh dunia, khasnya di dunia Islam sekarang ini sama ada mereka itu betul atau tidak 
sebagai pelampau, sebagai pengganas dan sebagainya. 

 Sepertilah juga dikenakan kepada mereka dituduh komunis dahulu, seperti kepada 
Tiga Abdul, Sidek Ghaus, Dr. Burhanuddin dan lain-lain lagi yang begitu banyak dalam 
senarai sejarah negara kita. 

 Kita harap perkara ini menjadi perhatian dalam pergelutan akan datang, kita kena 
cari kekuatan dan kekuatan kepada umat Islam itu ada, di samping itu meneroka kuasa-
kuasa baru yang muncul untuk kita ikat dan bekerjasama. 

 Saya bersetuju dengan pandangan Perdana Menteri iaitu negara-negara Dunia 
Ketiga sekarang ini hendaklah menjadikan China sebagai rakan mereka untuk menyamai 
kuasa yang menguasai, bermaharajalela di atas muka bumi sekarang ini. 

 China dengan kekuatan ekonomi yang sedang dipacu oleh mereka dan kekuatan 
teknologi termasuklah sudah menguasai, menerokai angkasa lepas dan menguasai 
nuklear, hendaklah menjadi rakan bukan minta dinaungi di bawah China, tetapi rakan untuk 
menghadapi satu  kuasa tunggal yang begitu bermaharajalela di atas muka bumi sekarang 
ini iaitulah Amerika Syarikat. 

 Tuan Yang di-Pertua, kita lihat juga seolah-olah teknologi, kepandaian di atas 
muka bumi ini, hanya perlu dimiliki oleh mereka.  Misalnya teknologi nuklear, sebarang 
negara lain yang hendak memilikinya akan ditekan habis-habisan, terutama sekali jikalau 
negara itu negara Islam dan meletakkan Islam sebagai dasar, sebab Barat tahu mereka 
pernah hadapi dan pernah berdepan dengan Islam 1,000 tahun lebih, dan mereka lihat 
sekarang misalnya kemunculan Iran dalam teknologi nuklear dan blastic missiles 
membimbangkan mereka. 

 Walaupun teknologi nuklear itu digunakan untuk faedah elektrik dan  sebagainya, 
tetapi ditekan sehabis-habis, seolah-olah untuk membunuh orang ramai dengan teknologi 
nuklear hanya milik Amerika dan dia telah membuktikan menggunakan teknologi itu untuk 
membunuh rakyat Jepun di Hiroshima dan Nagasaki. 

 Kepandaian teknologi ini tidak boleh ada pada orang lain dan kita harap negara-
negara OIC dan negara NAM hendaklah terus memberi sokongan kepada mana-mana 
negara yang hendak memajukan teknologi mereka termasuk teknologi nuklear, termasuk 
persenjataan.  Kalau hendak lucut senjata nuklear, lucutkan seluruh dunia termasuk lima 
negara utama yang memiliki senjata nuklear di dunia ini perlu dilucutkan kesemua.  Kenapa 
Amerika boleh ada, Perancis boleh ada, England boleh ada, China boleh ada, kenapa 
negara lain tidak boleh ada senjata nuklear? 

 Ini satu perkara yang pelik, kalau hendak lucut, lucutkan seluruh dunia, Bangsa-
Bangsa Bersatu hendaklah mengeluarkan deklarasi untuk meniadakan senjata nuklear bagi 
seluruh dunia ini.  Kalau Amerika boleh ada, negara lain tentu bekerja ke arah untuk 
melahirkan senjata nuklear kerana mereka bimbang sebab sejarah membuktikan cowboy 
Amerika pernah menggunakan senjata nuklear untuk menghadapi musuh mereka dahulu 
iaitulah Jepun. 

 Tuan Yang di-Pertua, negara-negara orang Islam dianugerahkan oleh Allah 
dengan kekayaan yang melimpah ruah, tetapi kekayaan yang dianugerahkan silap guna 
membawa malapetaka. 



66. Islam seluruh dunia sekarang ini, yang mencabar kuasa tunggal ataupun kuasa bersama Anglo-Amerika. Maka negara-negara di dunia ini, khasnya dunia Islam, kita harap tidak terperangkap dalam pergelutan ini, sehingga Islam dijadikan sebagai musuh dan mereka yang hendak memperjuangkan semula Islam itu dianggap sebagai militan atau pelampau. Barangkali inilah yang digantikan tempat komunis dahulu, sekarang pemerintah- pemerintah di mana pun kalau hendak tangkap seseorang, tidak dituduh seseorang itu sebagai komunis atau pro-komunis kerana ideologi itu sudah lupus. Tetapi dianggap sekarang pro-Islam, atau militan Islam, atau pelampau. Maka tertangkaplah mereka ini di seluruh dunia, khasnya di dunia Islam sekarang ini sama ada mereka itu betul atau tidak sebagai pelampau, sebagai pengganas dan sebagainya. Sepertilah juga dikenakan kepada mereka dituduh komunis dahulu, seperti kepada Tiga Abdul, Sidek Ghaus, Dr. Burhanuddin dan lain-lain lagi yang begitu banyak dalam senarai sejarah negara kita. Kita harap perkara ini menjadi perhatian dalam pergelutan akan datang, kita kena cari kekuatan dan kekuatan kepada umat Islam itu ada, di samping itu meneroka kuasa- kuasa baru yang muncul untuk kita ikat dan bekerjasama. Saya bersetuju dengan pandangan Perdana Menteri iaitu negara-negara Dunia Ketiga sekarang ini hendaklah menjadikan China sebagai rakan mereka untuk menyamai kuasa yang menguasai, bermaharajalela di atas muka bumi sekarang ini. China dengan kekuatan ekonomi yang sedang dipacu oleh mereka dan kekuatan teknologi termasuklah sudah menguasai, menerokai angkasa lepas dan menguasai nuklear, hendaklah menjadi rakan bukan minta dinaungi di bawah China, tetapi rakan untuk menghadapi satu kuasa tunggal yang begitu bermaharajalela di atas muka bumi sekarang ini iaitulah Amerika Syarikat. Tuan Yang di-Pertua, kita lihat juga seolah-olah teknologi, kepandaian di atas muka bumi ini, hanya perlu dimiliki oleh mereka. Misalnya teknologi nuklear, sebarang negara lain yang hendak memilikinya akan ditekan habis-habisan, terutama sekali jikalau negara itu negara Islam dan meletakkan Islam sebagai dasar, sebab Barat tahu mereka pernah hadapi dan pernah berdepan dengan Islam 1,000 tahun lebih, dan mereka lihat sekarang misalnya kemunculan Iran dalam teknologi nuklear dan blastic missiles membimbangkan mereka. Walaupun teknologi nuklear itu digunakan untuk faedah elektrik dan sebagainya, tetapi ditekan sehabis-habis, seolah-olah untuk membunuh orang ramai dengan teknologi nuklear hanya milik Amerika dan dia telah membuktikan menggunakan teknologi itu untuk membunuh rakyat Jepun di Hiroshima dan Nagasaki. Kepandaian teknologi ini tidak boleh ada pada orang lain dan kita harap negara- negara OIC dan negara NAM hendaklah terus memberi sokongan kepada mana-mana negara yang hendak memajukan teknologi mereka termasuk teknologi nuklear, termasuk persenjataan. Kalau hendak lucut senjata nuklear, lucutkan seluruh dunia termasuk lima negara utama yang memiliki senjata nuklear di dunia ini perlu dilucutkan kesemua. Kenapa Amerika boleh ada, Perancis boleh ada, England boleh ada, China boleh ada, kenapa negara lain tidak boleh ada senjata nuklear?. Ini satu perkara yang pelik, kalau hendak lucut, lucutkan seluruh dunia, Bangsa- Bangsa Bersatu hendaklah mengeluarkan deklarasi untuk meniadakan senjata nuklear bagi seluruh dunia ini. Kalau Amerika boleh ada, negara lain tentu bekerja ke arah untuk melahirkan senjata nuklear kerana mereka bimbang sebab sejarah membuktikan cowboy Amerika pernah menggunakan senjata nuklear untuk menghadapi musuh mereka dahulu iaitulah Jepun. Tuan Yang di-Pertua, negara-negara orang Islam dianugerahkan oleh Allah dengan kekayaan yang melimpah ruah, tetapi kekayaan yang dianugerahkan silap guna membawa malapetaka.